gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5164, del 28-12-2005 (2005/13530)

Resolució de 3 de novembre de la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana per la qual es sotmet a informació pública l'expedient incoat per a la delimitació de l'entorn de protecció del Castell de Benaguasil (València) i determinació de normativa protectora d'este.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5164

Data del DOGV
:   28-12-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/13047


Organisme emissor
:   Conselleria de Cultura, Educació i Esport

Tipus de document
:   Anunci

Resolució de 3 de novembre de la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana per la qual es sotmet a informació pública l'expedient incoat per a la delimitació de l'entorn de protecció del Castell de Benaguasil (València) i determinació de normativa protectora d'este. [2005/13146]
  
Trobant-se en tramitació l'expedient incoat per a la delimitació de l'entorn de protecció del castell de Benaguasil (València) i determinació de normativa protectora d'este, incoat per Resolució de 29 d'agost de 2005 (DOGV 09.09.05) de la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana. Esta Direcció General ha resolt:
  
Primer
  
Continuar la tramitació de l'expedient, d'acord amb les disposicions vigents.
  
Segon
  
D'acord amb el que preveu l'article 86 de la Llei de Règim Jurídic de les Administracions Públiques i del Procediment Administratiu Comú i l'article 27.6 de la Llei 4/1998, d'11 de juny, del Patrimoni Cultural Valencià, sotmetre l'expedient incoat a tràmit d'informació pública, a fi que totes les persones que tinguen interés puguen examinar l'expedient durant el termini d'un mes, a partir de la publicació de la present resolució en el Diari Oficial de la Generalitat Valenciana. L'expedient estarà a disposició de les persones interessades en la Direcció General de Patrimoni Cultural Valencià, Servici de Patrimoni Arquitectònic i Mediambiental, de la Conselleria de Cultura, Educació i Esport, avinguda de Campanar, número 32, de València.
  
Contra la present resolució, per ser un acte de tràmit, no correspon cap recurs.
Diari Oficial de la Generalitat Valenciana


Sumari del DOGV 5023, del 08-06-2005 (2005/5202)

Expedient 208/2005. Pla de muntatge de les noves Urgències de l'Hospital Lluís Alcanyís de Xàtiva.
--------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/5202


Data del document
:   06-05-2005

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * licitació
    * edifici públic
    * contracte d'obres

Expedient 208/2005. Pla de muntatge de les noves Urgències de l'Hospital Lluís Alcanyís de Xàtiva. [2005/5202]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Lluís Alcanyís. carretera Xàtiva - Silla, km 2, 46946 € Xàtiva (València). Telèfon 52 271 34 80, fax 96 228 95 72.
  
c) Número d'expedient: 208/2005.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: pla de muntatge de les noves Urgències de l'Hospital Lluís Alcanyís de Xàtiva.
  
c) Lots: 3.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.919 de 7 de gener de 2005.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cent seixanta-sis mil cinc-cents euros (166.500 euros).
  
5. Adjudicació
  
a) Data: 16 de febrer de 2005.
  
b) Contractistes:
  
lot euros
  
1,2 Nihon Kohden Ibérica, SL. 97.995
  
3 Dräger Hispania, SA. 68.500
  
c) Nacionalitat: espanyola.
  
d) Import d'adjudicació: cent seixanta-sis mil quatre-cents noranta-cinc euros (166.495 euros).
Diari Oficial de la Generalitat Valenciana


Sumari del DOGV 4981, del 08-04-2005 (2005/3552)

Notificació a Rafael Sáez Angosto. Expedient número A-DANU-0048/2004.
---------------------------------------------------------------------

### Dades del document

Número de DOGV
:   4981

Data del DOGV
:   08-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/3552


Organisme emissor
:   Institut Valencià de l'Habitatge, SA

Tipus de document
:   Anunci

Notificació a Rafael Sáez Angosto. Expedient número A-DANU-0048/2004. [2005/A3552]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present notificació es comunica a l'interessat la proposta de resolució d'expedient administratiu de desnonament per no utilitzar l'habitatge com a domicili habitual i permanent.
  
L'interessat, per a coneixement i constància del contingut íntegre de l'expedient, podrà comparéixer a les oficines de l'Institut Valencià d'Habitatge, SA, en el carrer Girona, número 4, baix, d'Alacant, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient núm.: A-DANU-0048/2004.
  
Dades de l'adjudicatari:
  
- Cognoms: Saez Angosto.
  
- Nom: Rafael.
  
Dades de l'habitatge:
  
- Codi de l'habitatge: 9143802929.
  
- Adreça: c/ Cr. Vte. Martínez Morella, núm., bl. 6, 6é pta. D.
  
- Localitat: Alacant.
  
- Província: Alacant.
  
- Règim de cessió: RE.
  
- Data de la proposta de resolució: 28.05.2004.
  
Alacant, 4 d'abril de 2005.- El secretari d'Actuacions: Jorge Tenorio Rodríguez.
  
Institut Valencià d'Habitatge, SA
Diari Oficial de la Generalitat Valenciana


Sumari del DOGV 5031, del 20-06-2005 (2005/6782)

Expedient número SER/8/2005. Servici de transport de material cinematogràfic de l'IVAC.
---------------------------------------------------------------------------------------

### Dades del document

Número de DOGV
:   5031

Data del DOGV
:   20-06-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/6782


Data del document
:   09-06-2005

Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu
    * licitació
    * empresa de transport

Expedient número SER/8/2005. Servici de transport de material cinematogràfic de l'IVAC. [2005/X6782]
  
1. Entitat adjudicatària
  
a) Organisme: Institut Valencià de Cinematografia Ricardo Muñoz Suay. IVAC
  
b) Dependència que tramita l'expedient: Servicis Generals
  
c) Número d'expedient: SER/8/2005
  
2. Objecte del contracte
  
a) Tipus de contracte: Servicis
  
b) Descripció de l'objecte: Servici de transport de material cinematogràfic de l'IVAC
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació
  
Import total: 100.000€
  
5. Adjudicació
  
a) Data: 7 de juny del 2005
  
b) Contractistes: Isabel Herrero Serral
  
c) Nacionalitat: espanyola
  
d) Import de l'adjudicació: 97.534 €.
Diari Oficial de la Generalitat Valenciana


Sumari del DOGV 5127, del 03-11-2005 (2005/12283)

RESOLUCIÓ de 15 de setembre de 2005, per la qual es corregixen errades de la Resolució de 14 de setembre de 2005, de la Direcció General de Recursos Humans, per la qual inicia la fase de provisió del procés extraordinari de consolidació d'ocupació per a la selecció i provisió de places de zeladors en les institucions sanitàries dependents de la Conselleria de Sanitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5127

Data del DOGV
:   03-11-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/12130


Data del document
:   15-09-2005

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * personal de serveis
    * concurs administratiu
    * administració regional

RESOLUCIÓ de 15 de setembre de 2005, per la qual es corregixen errades de la Resolució de 14 de setembre de 2005, de la Direcció General de Recursos Humans, per la qual inicia la fase de provisió del procés extraordinari de consolidació d'ocupació per a la selecció i provisió de places de zeladors en les institucions sanitàries dependents de la Conselleria de Sanitat. [2005/X12078]
  
S'ha advertit una errada en les places oferides en l'annex II de la Resolució de 14 de setembre de 2005, de la Direcció General de Recursos Humans, per la qual inicia la fase de provisió del procés extraordinari de consolidació d'ocupació per a la selecció i provisió de places de zeladors en les institucions sanitàries dependents de la Conselleria de Sanitat, publicat en el DOGV número 5.107, de 05.10.2005. Es corregix amb la publicació ací de l'annex de places correcte.
  
Esta correcció d'errades no comporta l'obertura d'un nou termini de presentació de sol·licituds, ja que en este període no es fa la sol·licitud de places, sinó només la presentació de la documentació del barem de mèrits.
  
Contra esta resolució es poden interposar els recursos que indica la base novena de la convocatòria.
  
València, 15 de setembre de 2005.- El director general de Recursos Humans: José Cano Pascual.
Diari Oficial de la Generalitat Valenciana


Sumari del DOGV 5165, del 29-12-2005 (2005/14776)

Informació pública de la reactivació de la cooperativa.
-------------------------------------------------------

### Dades del document

Número de DOGV
:   5165

Data del DOGV
:   29-12-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/14623


Organisme emissor
:   Cooperativa d'Usuaris del Port d'Altea, COOP V.

Tipus de document
:   Anunci

Informació pública de la reactivació de la cooperativa. [2005/F14336]
  
La Cooperativa d'Usuaris del Port d'Altea, Cooperativa Valenciana, comunica:
  
Que per acord adoptat en l'Assemblea General del dia 20 de març de 2003, es va acordar per unanimitat:
  
1. La reactivació de la cooperativa i l'adaptació d'estatuts amb aprovació del balanç a la data de l'acord, que és el següent, i que no s'ha repartit l'haver social:
  
 Deure Haver
  
Capital social 5.409,11
  
Reserves voluntàries 0,21
  
Resultats negatius d'exercici anterior 7.294,38
  
Aportació de socis per compensació pèrdues 12.524,87
  
Altre immobilitzat material 1.905,21
  
Retencions i pagaments a compte 8,38
  
Tresoreria 7.151,63
  
Compres d'aprovisionaments 87,00
  
Publicitat/Relacions públiques 143,00
  
Altres servicis 1.555,71
  
Altres ingressos financers 1,12
  
Altres ingressos 210,00
  
Totals 18.145,31 18.145,31
  
2. La renovació de càrrecs del Consell Rector.
  
3. El canvi de domicili social, que es fixa a Altea, a l'avinguda de la Nucia, número 5, 1r.
Diari Oficial de la Generalitat Valenciana


Sumari del DOGV 5148, del 02-12-2005 (2005/13338)

CORRECCIÓ d'errades de la Resolució de 14 de setembre de 2005, del president de l'Institut de la Petita i Mitjana Indústria de la Generalitat Valenciana (IMPIVA), per la qual es fa públic l'increment de la dotació pressupostària que finança la convocatòria del pla d'ajudes a empreses per a l'exercici 2005.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5148

Data del DOGV
:   02-12-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/13417


Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Correcció d'errades

CORRECCIÓ d'errades de la Resolució de 14 de setembre de 2005, del president de l'Institut de la Petita i Mitjana Indústria de la Generalitat Valenciana (IMPIVA), per la qual es fa públic l'increment de la dotació pressupostària que finança la convocatòria del pla d'ajudes a empreses per a l'exercici 2005. [2005/F13372]
  
Atés que s'han advertit errades en els imports consignats en la Resolució de 14 de setembre de 2005, del president de l'Institut de la Petita i Mitjana Indústria de la Generalitat Valenciana (IMPIVA), per la qual es fa públic l'increment de la dotació pressupostària que finança la convocatòria del pla d'ajudes a empreses per a l'exercici 2005 (DOGV núm. 5.124, de 28 d'octubre de 2005), es procedix a la correcció en els següents termes:
  
En la pàgina 34.250.
  
On diu:
  
«Codi línia Denominació línia Euros
  
Línia Pime:
  
T1386000 Incentius regionals i autonòmics 3.465.748
  
Línia Gran Empresa:
  
T4654000 Societat del Coneixement i la Informació, I+D+I 4.000.000»
  
Ha de dir:
  
«Codi línia Denominació línia Euros
  
Línia Pime:
  
T1386000 Incentius regionals i autonòmics 838.930
  
Línia Gran Empresa:
  
T4654000 Societat del Coneixement i la Informació, I+D+I 4.126.818»
Diari Oficial de la Generalitat Valenciana


Sumari del DOGV 5016, del 30-05-2005 (2005/5355)

Informació pública de la memòria de quotes d'urbanització dels sistemes generals del programa per al desenvolupament de l'actuació integrada denominat Polígon Industrial de la Carretera d'Onda a Vila-real del municipi de Vila-real. (Castelló).
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5355


Organisme emissor
:   Ajuntament de Vila-real

Tipus de document
:   Anunci

Informació pública de la memòria de quotes d'urbanització dels sistemes generals del programa per al desenvolupament de l'actuació integrada denominat Polígon Industrial de la Carretera d'Onda a Vila-real del municipi de Vila-real. (Castelló). [2005/S5355]
  
Per la present, i conforme al que establix l'article 72 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i l'article 84.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es concedix tràmit d'audiència als interessats en la memòria de quotes d'urbanització dels sistemes generals del programa per al desenvolupament de l'actuació integrada denominat Polígon Industrial de la Carretera d'Onda a Vila-real promoguda a instància de la mercantil Urbanizadora Plana Baixa, SA, amb CIF A-12474789, i domicili social a Castelló de la Plana, carrer La Luna, núm. 3, entresòl.
  
Els interessats podran consultar la documentació a l'Ajuntament de Vila-real i presentar al·legacions durant el termini de 15 dies a contar des de la notificació i/o publicació del present en el Diari Oficial de la Generalitat Valenciana (DOGV).
Diari Oficial de la Generalitat Valenciana


Sumari del DOGV 5059, del 28-07-2005 (2005/8499)

RESOLUCIÓ de 18 de juliol de 2005, de la Universitat d'Alacant, per la qual s'adjudica la plaça de professor col·laborador núm. DC02884 en l'àrea de coneixement d'Expressió Gràfica Arquitectònica, a Francisco Gabriel Muñoz Gómez.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5059

Data del DOGV
:   28-07-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/8499


Organisme emissor
:   Universitat d'Alacant

Tipus de document
:   Resolució

RESOLUCIÓ de 18 de juliol de 2005, de la Universitat d'Alacant, per la qual s'adjudica la plaça de professor col·laborador núm. DC02884 en l'àrea de coneixement d'Expressió Gràfica Arquitectònica, a Francisco Gabriel Muñoz Gómez. [2005/X8499]
  
De conformitat amb la base desena del concurs de places de personal docent i investigador en règim de contractació laboral, convocat per resolució d'1 de març de 2005 (DOGV d'11 de març de 2005), i a proposta de la Comissió de Selecció Jutjadora de la plaça de professor col·laborador núm. DC02884 de l'àrea de coneixement de Expressió Gràfica Arquitectònica, Departament de Expressió Gràfica i Cartografia, s'adjudica la plaça de professor col·laborador núm. DC02884, a Francisco Gabriel Muñoz Gómez.
  
Contra la present resolució, que esgota la via administrativa, es podrà interposar recurs contenciós administratiu, en el termini de dos mesos davant la Sala Contenciosa Administrativa del Tribunal Superior de Justícia de la Comunitat Valenciana.
  
Alacant, 18 de juliol de 2005.- El rector: Ignacio Jiménez Raneda.
Diari Oficial de la Generalitat Valenciana


Sumari del DOGV 5146, del 30-11-2005 (2005/12488)

Notificació a Antonio Martínez León de la sentència dictada en el rotlle d'apel·lació número 347/2005.
------------------------------------------------------------------------------------------------------

### Dades del document

Número de DOGV
:   5146

Data del DOGV
:   30-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/12429


Organisme emissor
:   Audiència Provincial de València

Tipus de document
:   Edicte

Notificació a Antonio Martínez León de la sentència dictada en el rotlle d'apel·lació número 347/2005. [2005/F12853]
  
La Secció Sisena de l'Audiència Provincial de València ha dictat, en el rotlle d'apel·lació número 347/2005, la sentència que té l'encapçalament i la part dispositiva següents:
  
Poder judicial
  
Audiència Provincial de València
  
Secció Sisena
  
Rotlle número 347/2005
  
Sentència número 659
  
President: Vicente Ortega Llorca.
  
Magistrats: María Eugenia Ferragut Pérez i José Francisco Lara Romero.
  
València, 18 d'octubre de 2005
  
La Secció Sisena de l'Audiència Provincial de València, integrada pels senyors i la senyora del marge, ha vist el present recurs d'apel·lació, interposat contra la sentència de data 7 de gener de 2005, dictada en les actuacions de juí ordinari número 380/2005, tramitades pel Jutjat de Primera Instància número 5 de València, sobre reclamació de quantitat.
  
Han sigut parts en el recurs, com a apel·lant, les demandades, Hijos de Francisco Arguimbau, SA, i Banco Vitalicio de España, SA, representades per María Antonia Ferrer García-España, procuradora dels tribunals, i assistides per la lletrada Amparo Tormo Pérez, i, com a apel·lada, Julio Herreros Ojeda, representat per Enrique José Domingo Roig, procurador, i defensat per Francisco Faubell Cubells, lletrat.
  
N'és ponent José Francisco Lara Romero, que expressa el parer del tribunal.
  
Decidim
  
1. Estimem el recurs interposat per Hijos de Francisco Arguimbau, SA, i Banco Vitalicio de España, SA.
  
2. Revoquem la sentència impugnada, en el sentit de substituir per cinc-cents vint-i-set euros, i setanta-sis cèntims d'euro (527,76 euros), la quantitat objecte de condemna, i sense fer expressa imposició de costes en la primera instància, en estimar-se parcialment la demanda.
  
3. No es fa imposició de les costes d'esta alçada.
  
Quant pertoque, retorneu al jutjat de procedència les actuacions originals, amb un certificat d'esta resolució perquè s'execute i es complisca.
  
Esta és la nostra sentència, que pronunciem, manem i firmem.
  
No es pot interposar el recurs de cassació.
  
Esta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Antonio Martínez León.
Diari Oficial de la Generalitat Valenciana


Sumari del DOGV 4924, del 14-01-2005 (2004/13904)

Informació pública del pla especial de protecció del Paratge Natural Municipal Arenal de l'Almorxó.
---------------------------------------------------------------------------------------------------

### Dades del document

Número de DOGV
:   4924

Data del DOGV
:   14-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/13617


Organisme emissor
:   Ajuntament de Petrer

Tipus de document
:   Anunci

Informació pública del pla especial de protecció del Paratge Natural Municipal Arenal de l'Almorxó. [2004/M13584]
  
En compliment amb el que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es dóna compte que l'Ajuntament en Ple, mitjançant un Acord de data 25 de novembre de 2004, ha dictat la següent resolució en l'expedient relatiu al pla especial de protecció del Paratge Natural Municipal Arenal de l'Almorxó.
  
«Primer
  
Iniciar el procés de tramitació del pla especial de protecció del Paratge Natural Municipal Arenal de l'Almorxó i, en conseqüència, sotmetre a exposició pública el document elaborat durant el termini d'un mes, per mitjà d'anunci publicat en el Diari Oficial de la Generalitat Valenciana i en un diari no oficial d'àmplia difusió en la localitat. El projecte diligenciat es trobarà depositat per a la seua consulta pública en la Secretaria de l'Ajuntament.
  
Segon
  
Sol·licitar informes dels distints departaments i òrgans de les administracions públiques amb competències afectades i formular consultes amb les entitats representatives dels col·lectius ciutadans particularment afectats.»
  
El que es publica per a general coneixement i efectes, significant que, d'acord amb l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present acte és de mer tràmit i no pertoca la interposició de recurs contra este, sense perjuí de mostrar la seua oposició per a la seua consideració en la resolució que pose fi al procediment.